hu hu hu en en hu hu en hu hu en en hu hu hu hu en en hu hu en hu hu hu hu en en hu hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu en hu hu hu en hu hu hu hu hu hu en hu en hu en hu hu hu hu hu hu en en en
DynEd School tanulási útmutató - hogyan tanulj hatékonyan?
Sima út az angol nyelvtudáshoz
A DynEd School tanulási útmutató segít abban, hogy megismerd a legfontosabb tanulási lépéseket. A DynEd tanulási módszere jelentősen eltér attól, amit az iskolában, de akár magántanároknál is megszokhattál. Nincs szótanulás, nincs nyelvtan, az angol nyelvet a természetes úton, hallás után tanulod meg.
Ez a bejegyzés nagyon fontos információkat tartalmaz, ezért érdemes többször is megtekinteni és a gyakorlatban kipróbálni a javasolt lépéseket.
Kapcsolódó bejegyzés: DynEd szintfelmérő tesztek
Ha egy tanfolyamot még nem használtál, akkor először telepítened kell azt. Bejelentkezés után válaszd ki a legördülő menüből a tanfolyam nevét, majd kattints a rendben gombra!
Figyeld meg, hogy a már telepített tanfolyamok neve fekete, a még nem telepített tanfolyamoké pedig szürke színű. A számodra zárolt tanfolyamok előtt egy kis lakat látható.
Hogyan néz ki egy DynEd tanfolyam? Pillants bele a First English tanfolyamba!
A DynEd School tanulási útmutató megismeréséhez pillantsunk be az egyik alap tanfolyamba! Ez a First English. A First English a kezdő tanulók részére készült.
Hogyan épül fel egy tanfolyam?
A First English tanfolyam 8 egységből – “Unit”ból – áll.  A tanulást mindig a legmagasabb nyitott Unit-tal kezdd! Egy-egy tanulási egység során azonban szánj időt az alacsonyabb Unit-ok ismétlésére is.
Mit jelent az, hogy “legmagasabb nyitott Unit”?
A DynEd módszer egyik fontos eleme az ismétlés. A DynEd jelzi, hogy hány százalékra teljesítettél egy unit-ot. Ha az aktív Unitban elérted az 50%-ot, akkor a DynEd részben megnyitja a soron következő Unitot is, így elkezdheted azzal is a tanulást. 80% teljesítésnél pedig már a soron következő, magasabb Unit lesz számodra a “fő tantárgy”. A fennmaradó 20%-ot pedig visszafelé, ismétlésként kell elvégezned. Egy Unittal akkor végeztél, ha elérted benne a 100%-os teljesítést.
Ez a gyakorlatban jelenti, hogy egy tanulás során általában 3 Unittal/ modullal foglalkozol. Van egy aktív Unitod, ami a fő tantárgy. Ezzel kezded a tanulást. Van egy vagy két alacsonyabb Unitod, ahol a 100%-ból még hiányzik valamennyi. Ezeket ismétlésként végzed, amíg el nem éred a 100%-ot. Végül lehet egy részben nyitott Unitod, ami egy szinttel magasabb, mint az aktív Unit. Ha kedved támad, előre tanulhatsz egy kicsit.
Hogyan épül fel egy Unit?
Minden Unit 5 leckéből áll. Minden leckének eltérő a célja. Azt javasoljuk, hogy egy leckével alkalmanként 3-5 percig foglalkozz. Ezután válts egy másik leckére. A DynEd Pro tanulási útmutató egy fontos szabálya, hogy az agyad mindig aktív maradjon, a figyelmed le legyen kötve. Ehhez többek között el kell kerülni az unalmat, miközben biztosítani kell a megfelelő ismétlésszámot is. Ezt teszi lehetővé a leckék gyakori váltogatása.
A leckék váltogatása azért is nagyon hasznos, mert a különböző feladatok támogatják egymást. Ezáltal segítik a beszédkészség fejlődését és fenntartják a motivációt is.
A DynEd módszer a neurobiológia eredményeire épül. A kutatások szerint egy-egy neuron csak bizonyos ideig képes az ingerekre jól reagálni, vagyis tanulni. Ugyanannak a feladatnak a hosszú ideig való ismétlése tehát nem hoz eredményt. A DynEd módszer ezért a feladatok váltogatását beépíti a módszertanba. Egy-egy feladatot egy alkalommal csak rövid ideig végzel, majd váltanod kell. A DynEd figyelmeztet is arra, ha túlléped az ideális időt. Egy “That’s enough for know” figyelmeztetést hallasz, ami annyit jelent: “Egyelőre ennyi elegendő”.
A leckéket ismételned is kell, több alkalommal, több napon keresztül. Ezáltal fogod sikeresen teljesíteni őket.
A sűrű gyakorlás rendkívül fontos.
Egy nyelv megtanulása elsősorban készségfejlesztés. Ez azt jelenti, hogy nem a megértés, hanem a gyakorlás vezet el az aktív nyelvhasználathoz. Ahogy egy hangszeren való tanulásnál, úgy a nyelvtanulásnál is az ismétlés, ismétlés és újabb ismétlés vezet el a sikerhez.
A DynEd módszertanban sokkal többet kell ismételned, mint amire számítanál. Cserébe valóban aktív lesz a nyelvtudásod.
A leckék megismétlésekor a DynEd szoftvere változtatja a tartalmat és a nehézségi szintet is.
Egy prezentációs leckénél például első megnyitáskor rövid prezentációval és néhány egyszerű kérdéssel találkozol.
Amikor megismétled ugyanazt a leckét, egyre összetettebb kérdésekkel fogsz találkozni és a lecke tartalma is bővül.
DynEd School tanulási útmutató – tekintsünk át néhány fontos tanulási szabályt!
Tanulás közben használd a Control Bar-t (vezérlőpanel)!
A vezérlőpanel a tanulás fontos eszköze. Ennek segítségével végzed az aktív beszéd gyakorlását.
A tanulás lépései és a Control Bar / vezérlőpanel használata
1) Először hallgasd meg a kulcsmondatokat néhány alkalommal. Ehhez kattints az ismétlés gombra. A cél, hogy a mondatok általános, körülbelüli jelentését megértsd.
2) A lecke második ismétlésekor már figyelj oda a részletekre is. Próbáld hangosan visszamondani a mondatot. Még akkor is, ha ez csak részletekben sikerül.
Ezek után nyomd meg az abc gombot és látni fogod a szöveges leírást. Ezzel tudod ellenőrizni, hogy mindent jól értettél-e. Az abc gombot csak azután használd, miután egy pár alkalommal már meghallgattad a mondatot szöveges kiírás nélkül.
Harmadik alkalommal kezdd el félhangosan mondani a mondatokat a beszélővel együtt. Ez egy nagyon hasznos gyakorlat, eltárolja a memóriádban a mondatokat.
3) A következő lépésben használd a mikrofon gombot és vedd fel az általad hangosan kimondott mondatot. Rögtön ezután nyomd meg a fejhallgató gombot és hallgasd vissza a mondatodat.
4) Ezt követően használd újra az ismétlés gombot és hallgasd meg az eredeti mondatot. Ezzel hasonlítod össze a mondatodat és kiejtésedet az anyanyelvi beszélővel.
Ez a 4 lépés: hallgatni, beszélni, visszahallgatni és összehasonlítani, segít a folyékony angol beszéd és a helyes kiejtés fejlesztésében.
Mennyire intenzíven kell használni az ismétlés és a felvétel gombokat?
Azt ajánljuk, hogy használd az ismétlés gombot percenként egyszer, illetve 25 alkalommal egy 30 perces tanulás során.
A mikrofon és fejhallgató gombot 10-15 alkalommal kell egy fél órás tanulás során használnod.
Az ismétlés és a mikrofon / fejhallgató gombok gyakori használata kulcsfontosságú a DynEd módszertanban. Ha betartod az itt leírtakat, garantáltan gyorsan fog fejlődni az aktív beszéded. Ha nem használod a mikrofon és fejhallgató gombokat, akkor az aktív beszéd készséged fejlődése messze el fog maradni a lehetségestől.
Amikor a mikrofon gombot használod, ne légy félénk, próbálj tisztán és hangosan beszélni.
Próbálkozz többször, hogy minél jobban megközelítsd a példa mondatot.
A DynEd módszertanban nem kell szavakat magolnod. Aktívan beszélned viszont annál inkább. Sokkal többet kell hangosan beszélned, mint amire előtte számítottál.
DynEd School tanulási útmutató:Tanulás párhuzamos tanfolyamokkal
Előfordul, hogy nem csak egy, hanem több tanfolyamot is használsz párhuzamosan.
Így például, ha a First English első felét elvégezted, elkezdheted a tanulást az English for Success tanfolyammal is.
A DynEd módszer fontos eleme az is, hogy nem csak egyetlen szövegkörnyezetben tanulod a nyelvet. Ahogy előre haladsz újabb tanfolyamok más szövegkörnyezetben gyakoroltatják veled a nyelvet. Ez nagyon hasonlít a természetes nyelvtanuláshoz. A First English a családi, az English for Success az iskolai, a New Dynamic English a felnőtt élet, a Dynamic Business pedig az üzleti angol nyelvet tanítja meg neked. Ezeken az alap tanfolyamokon kívül még néhány kisebb tanfolyam is segít téged abban, hogy bővítsd a szókincsedet és a beszédkészségedet.
Váltás a tanfolyamok között
Váltsunk át a First English-ről az English for Success-re.
Kattints a bal felső sarokban a File menüre. Válaszd ki a change course / tanfolyam váltása menüpontot.
Itt láthatod a tanfolyamok listáját.
A tanfolyamokat első használat előtt le kell töltened a számítógépre / mobiltelefonra. Ez némi időt vesz igénybe, mivel a tanfolyamok meglehetősen nagyok. Ha olyan tanfolyamot választasz a listából, ami még nincs letöltve, a szoftver felajánlja a letöltést és telepítést.
Válaszd ki az English for Success-t, aminek két része van.
Az English for Success 5 leckét tartalmaz Unit-onként.
Ezen belül a School Subjects lecke az iskolai angol nyelvvel foglalkozik.
Ezek a leckék különböző iskolai tantárgyak nyelvével ismertetnek meg, mint pl. természettudomány, történelem, matematika.
Egy másik fontos nyelvtanfolyam a New Dynamic English. Ez a tanfolyam felnőttek számára készült.
Ez a tanfolyam 8 Modulból áll. Kezdd a tanulást a legmagasabb nyitott modullal.
Minden Modul 5 Unit-ból áll. Az első 3 Unit prezentációkat és értelmező feladatokat tartalmaz.
Fontos, hogy először a prezentációs leckéket végezd el. Ezek a leckék tanítják meg a kulcsmondatokat.
A támogató leckék ismétlő és kiegészítő gyakorlatokat tartalmaznak.
A tanfolyamok logikája minden esetben ugyanaz, de a felépítésük némileg változik. A DynEd 1989 óta készít szoftveres angol nyelvi anyagokat. A tanfolyamok nem egy időben készültek, így van közöttük némi eltérés.
A következő bejegyzésben a támogató leckék egy fontos típusával foglalkozunk – a beszédfelismerést használó leckékkel. Megmutatjuk, hogyan segíti a beszédfelismerés a magabiztos angol beszédet.
Tovább a beszédfelismerő gyakorlatok használatához!
Categories: DynEd tanulási útmutató
Folyékony angol beszéd panelmondatokkal
DynEd School használati útmutató
A kaliforniai székhelyű DynEd Inc. 1989 óta fejleszt digitális angol nyelvi tananyagokat. Ez a vállalat készítette a világ legelső multimédiás nyelvoktató cd-jét is. Napjainkban az Egyesült Államokon kívül a Távol-Keleten, Törökországban és Dél-Amerikában több, mint 20 millió tanuló használja a DynEd anyagait. Európa több országában is akkreditált, hivatalos iskolai tananyag. Magyarországi forgalmazója a CTI Education Kft. A CTI Education 2015-ben alakult, feladata a DynEd tanfolyamok népszerűsítése, támogatása és a forgalmazói engedélyek továbbadása Magyarországon.
Kövess minket a Facebookon
Copyright: CTI Education Kft. 2022
HTML Snippets Powered By : XYZScripts.com